Yee Moh Chai

Datuk Seri Panglima Dr. Yee Moh Chai (dilahirkan pada 25 Mei 1955) merupakan ahli politik dari Sabah. Beliau merupakan salah seorang Timbalan Presiden Parti Bersatu Sabah (PBS) dan juga mantan mantan Ahli Dewan Undangan Negeri Sabah kawasan Api-Api. Sebelum ini, beliau pernah memegang jawatan Menteri Pembangunan Sumber dan Kemajuan Teknologi Maklumat dalam kabinet negeri Sabah.

Pendidikan dan kerjaya

Yee merupakan lulusan universiti dari United Kingdom. Beliau mempunyai latar belakang sebagai doktor dan peguam. Sebelum perlantikannya dalam Kabinet Sabah pada Mac 2004, beliau bekerja sebagai peguam bersama Dr. Yee & Associates.

Politik 

Yee bertanding buat pertama kali dalam Pilihan Raya Negeri Sabah, 1994 tetapi tewas kepada presiden Parti Maju Sabah (SAPP), Datuk Yong Teck Lee di kawasan DUN Likas. Apabila berlaku peristiwa lompat-melompat berikutan pilihanraya 1994, Yee terus setia bersama PBS dan diletakkan sebagai calon dalam Pilihan Raya Umum Malaysia 1995 dan berjaya merampas kerusi Tanjung Aru dari penyandang, Joseph Voon. Beliau turut menjadi Ahli Dewan Undangan Negeri setelah memenangi kerusi Api-Api dalam pilihan raya 1999. Dalam Pilihan Raya Umum Malaysia 2008, Yee membuat keputusan untuk mempertahankan hanya kerusi Dewan Undangan Negeri Api-Api dan walaupun mendapat tentangan hebat daripada calon Parti Keadilan Rakyat (PKR), Christina Liew, beliau masih mampu menang dengan majoriti kecil 174.

PBS kembali menyertai Barisan Nasional pada 2002, dan Yee dilantik menjadi Menteri Pembangunan Sumber dan Kemajuan Teknologi Maklumat dalam kabinet negeri Sabah selepas Pilihan Raya Umum Malaysia 2004. Beliau turut dikekalkan dalam kabinet negeri 2008 dengan portfolio yang sama.

Selepas kekalahan teruk gabungan Barisan Nasional Sabah pada tahun 2018, Parti Bersatu Sabah (PBS) mengumumkan untuk keluar dari gabungan tersebut dan telah memutuskan untuk bergabung di dalam Parti Gabungan Rakyat Sabah secara rasmi pada tahun 2020.

Keputusan Pilihanraya
Dewan Undangan Negeri Sabah

Dewan Rakyat (Parlimen)

Pautan luar 
Profail Dr. Yee dalam laman web PBS.
Laman rasmi Kementerian Pembangunan Sumber dan Kemajuan Teknologi Maklumat Sabah

Kelahiran 1955
Anggota Parti Bersatu Sabah
Ahli politik Malaysia berketurunan Cina
Orang dari Sabah
Orang hidup
Ahli Dewan Rakyat, Parlimen Malaysia ke-9
Ahli Dewan Rakyat, Parlimen Malaysia ke-10
Ahli Dewan Rakyat, Parlimen Malaysia ke-11
Penerima Darjah Seri Panglima Darjah Kinabalu